**Dă-mi chipul tău**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă-mi chipul tău să-l prind într-o icoană

Să-mi lumineze calea și drumul spre zenit,

Să-mi fie mângâiere privirea-ți diafană

Să fiu eu, trubadurul, mereu îndrăgostit.

Dă-mi chipul tău un chip pictat de îngeri

Să-l prind cunună-n stelele de-argint,

Să-mi ștergi nefericirea și-a lacrimilor plângeri

Din sufletu-mi rănit să-ncep să te alint.

Dă-mi chipul tău ce-i rază din Luceafăr

Să-mi domolești fiorul și doru-nfierbântat,

Să oglindești în tine ca florile de nufăr

Iubirea să rămână amarul prea gustat.